„Чича Јордан“

Стеван Сремац

Хајде да се упознамо са писцем!

Веровали или не, ви већ сигурно знате за овог писца! Уколико сте гледали филмове „Зона Замфирова“ или „Ивкова слава“, већ сте с срели са делом Стевана Сремца, а да то можда нисте ни знали. Управо су ови филмови снимљени на основу дела које је он написао.

Данас је пред вама једна његова приповетка.

Непознате речи: Обратите пажњу на објашњења непознатих речи крај самог текста у Читанци.

ЗАДАЦИ:

1. Прочитати приповетку „Чича Јордан“, Читанка, 209-213. страна.
2. Укратко препричати.
3. Одредити тему приповетке.
4. Ко је чича Јордан? Чиме се бавио? Колико је био успешан у својим пословима?
5. Шта сазнајемо о њему на основу његовог разговора са децом?
6. Објасни зашто чича Јордан није казнио Гилета. Зашто га је заштитио?
7. Шта на основу поступка према Гилету можемо да сазнамо о чича Јордану?
8. Како се Јордан представља другима, а какав је заиста?
9. Шта на основу одломка можете да закључите о дечаку Гилету? (какве особине њега одликују, чега се он плаши­­?)
10. Како су се дечаци понели када се Гиле нашао у невољи? Како бисте ви одреаговали да сте били на њиховом месту?
11. Пронађи макар један дијалог у тексту и препиши га.

Књижевни род: епика

Књижевна врста: приповетка

Писац је у овом делу користио говорну (језичку) карактеризацију ликова. Шта то значи? То значи да је водио рачуна које речи ће користити у тексту у односу на то чиме се његови ликови баве (којим занимањем) и где они живе. Писац то ради да би створио што је могуће истинитији, животнији лик. У овој приповеци писац бира речи које спадају у дијалектизме (некњижевне речи који су одлика говора људи неког краја, али нису ушле у књижевни језик) и користи пуно архаизама (то су речи које се данас више не користе, замениле су их неке друге речи. Нпр. ашчија – конобар, фурунџија - пекар).